FAO เผยราคาอาหารทั่วโลกเดือนม.ค.ร่วงต่ำสุดในรอบเกือบ 7 ปี
FAO เผยราคาอาหารทั่วโลกเดือนม.ค.ร่วงต่ำสุดในรอบเกือบ 7 ปี
5 ก.พ. 2559

องค์การอาหารและเกษตรแห่งสหประชาชาติ (FAO) เปิดเผยว่า ปรับตัวลงอีกในเดือนม.ค. 2559 ซึ่งเป็นการปรับตัวลงต่อเนื่องจากเดือนธ.ค.ปีที่แล้ว
ทั้งนี้ ดัชนีราคาอาหารทั่วโลกเดือนม.ค. ร่วงลง 1.9% สู่ระดับต่ำสุดในรอบเกือบ 7 ปี โดยดัชนีราคาอาหารโลกของ FAO เป็นการวัดการเปลี่ยนแปลงราคารายเดือนของธัญพืช เมล็ดน้ำมัน ผลิตภัณฑ์นม เนื้อ และน้ำตาล
สาเหตุหลักที่ทำให้ราคาอาหารโลกปรับตัวลงในเดือนม.ค.นั้น มาจากราคาน้ำตาลที่ปรับตัวลง 4.1% ในเดือนม.ค. เมื่อเทียบกับเดือนธ.ค.ปีที่แล้ว
ส่วนราคาธัญพืชและเมล็ดธัญพืชปรับตัวลง 1.7% เมื่อเทียบกับเดือนธ.ค. เพราะได้รับแรงกดดันจากการแข่งขันที่สูงขึ้นในตลาดข้าวสาลีและข้าวโพด ในขณะที่ราคาข้าวทรงตัวเมื่อเทียบกับเดือนธ.ค. ขณะที่ราคาน้ำมันและไขมันชนิดต่างๆ ลดลง 1.7% และราคาเนื้อสัตว์ ลดลง 1.1% เมื่อเทียบกับเดือนธ.ค.
รายงานของ FAO ระบุว่า ในช่วง 22 เดือนที่ผ่านมานั้น ราคาอาหารทั่วโลกโดยรวมปรับตัวลงถึง 19 เท่า
ทั้งนี้ FAO จะเปิดเผยดัชนีราคาอาหารโลกครั้งต่อไปในวันที่ 3 มี.ค. โดยดัชนีราคาอาหารโลกคำนวณโดยอ้างอิงจากตะกร้าราคาสินค้า 55 ชนิด และการเสนอราคาของสินค้า 73 ชนิดใน 5 กลุ่มสินค้าโภคภัณฑ์ประเภทอาหาร
               